Ons was op pad terug huis toe van Johannesburg af, en ons het slaapplek nodig gehad. Ons het laaste minuut geboek, en die plek was netjies skoon en alles was op 'n baie hoë standaard.
Hierdie is 'n luukse huis weg van die huis. Ons kon sommer nog 'n week daar bly. Dis uitstekend ingerig en ons het baie diere gesien naby die huis.
Pragtige plekkie wat volledig toegerus is vir 'n gemaklike wegbreek. Die stoepe aan beide kante van die huis kyk uit op die lieflike natuurskoon. Alhoewel ons 'n ruk op grondpad moes ry om daar uit te kom, was dit die moeite werd toe ons sien hoe mooi en privaat geleë die plekkie is. Ons is die eerste oggend verras met rooihartebeeste en springbokke 'n klipgooi weg van die huis af. Die omgewing bied ook verskeie paadjies waarop mens deur die fynbos kan gaan stap en miskien die diere van nader af kan sien. Ons hondjie is ook baie welkom laat voel met bakkies en 'n splinternuwe kombers wat beskikbaar was. Die omheinde grasperk laat ook toe dat jou diere veilig buite kan wees. Die eienaars is duidelik baie tegemoetkomend wat troeteldiere betref, wat ons baie waardeer het. Al was ons net twee mense, kan ek my indink dat 'n groter groep baie gemaklik in hierdie huis kan bly. Die lekker vuurmaakplek en oopplan-ontwerp gee 'n ruim gesellige gevoel. Ons sal beslis weer teruggaan!